**Contract de prestări servicii**

**nr. ……… data ………………..**

În temeiul Legii 98 din 19 mai 2016 privind achizitiile publice si al Hotararii nr. 395 din 2 iunie 2016 pentru aprobarea Normelor metodologice de aplicare a prevederilor referitoare la atribuirea contractului de achizitie publica / acordului cadru din Legea nr. 98 din 19 mai 2016 privind achizitiile publice, s-a încheiat prezentul contract de lucrari, **intre**

**SPITALUL DE PSIHIATRIE TULGHES**sediul în Tulgheş,nr. 342 cod poştal 537330, telefon 0266-338188, 338189 fax: 0266-338033, cod fiscal 4367728, cont ­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­RO17TREZ24F660601710130X, deschis la Trezoreria Toplita, reprezentată prin EC. CSIBI VERONICA, având funcţia de MANAGER în calitate de ***achizitor***, pe de o parte,

**şi**

**SC …………………….** adresă sediu ………………………..,telefon/fax …………………, număr de înmatriculare …………………. cod fiscal ……………… cont (trezorerie, banca) ……………………………………… deschis la………………………………, reprezentat prin ……………………………. funcţia ………………….. în calitate de **prestator**, pe de altă parte.

***2. Definiţii***

2.1 - În prezentul contract următorii termeni vor fi interpretaţi astfel:

* + - 1. ***contract*** – reprezintă prezentul contract şi toate Anexele sale.
      2. ***achizitor şi prestator*** - părtile contractante, aşa cum sunt acestea numite în prezentul contract;
      3. ***preţul contractului*** - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
      4. ***servicii*** *-* activităţi a căror prestare fac obiect al contractului;
      5. ***produse*** - echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care prestatorul are obligaţia de a le furniza aferent serviciilor prestate conform contractului;
      6. ***forţa majoră***- un eveniment mai presus de controlul parţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: razboaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunciativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

***j. zi*** - zi calendaristică; *an* - 365 de zile.

**3. *Interpretare***

**3.1** În prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.

**3.2** Termenul “zi”sau “zile” sau orice referire la zile reprezintă zile calendaristice dacă nu se specifică in mod diferit.

***Clauze obligatorii***

***4. Obiectul principal al contractului***

4.1 - Prestatorul se angajează să desfășoare serviciul de asigurare cu apă plată, prin punerea la dispoziția beneficiarului a unui numar de 16 dozatoare de apă și furnizarea în medie/ lună a 60 de bidoane 19 litri apă potabilă.

4.2 - Achizitorul se obligă să platească preţul convenit în prezentul contract pentru serviciile prestate.

**5. *Preţul contractului***

5.1 Preţul convenit pentru îndeplinirea contractului, plătibil prestatorului de către achizitor, este de  **…………………………….lei fără TVA, desfășurat pentru toate serviciile cuprinse in oferta.**

**6. *Durata contractului***

6.1 – Durata prezentului contract este de 11 luniîncepând de la data semnarii prezentului contract de servicii, până la 31.12.2019.

***7. Termen și modalități de plată***

Plata se va realiza prin virament bancar în termen de maxim 30 de zile de la primirea facturii emise de prestator.

***8. Executarea contractului***

8.1 – Executarea contractului începe sa decurgă la data semnarii prezentului contract.

**9. *Documentele contractului***

9.1 - Documentele contractului sunt:

*- propunerea tehnică;*

*- propunerea financiară;*

*-declarație de conformitate pentru apa livrata.*

**10. *Obligaţiile principale ale prestatorului***

10.1- Prestatorul se obligă să presteze serviciile de asigurare cu apă plată a unitatii medicale care cuprind: furnizarea de apă plată, lăsarea în custodia temporară a aparatelor necesare consumului de apă, transportul, instalarea, igienizarea, schimbul de filtre și service-ul echipamentelor, după caz, la standardele şi sau performanţele prezentate în solicitarea de ofertă, anexă la contract**.**

10.2. Prestatorul se obligă să presteze serviciile în conformitate cu prevederile Legii nr. 458/2002 privind calitatea apei potabile, cu modificările și completările ulterioare. Prestatorul va transmite certificate de conformitate pentru apa livrată.

10.3 Prestatorul se obligă să remedieze defecțiunile accidentale ale aparatelor, iar cele care nu pot fi reparate se vor înlocui fără costuri suplimentare din partea achizitorului.

10.4 Prestatorul asigură înstalarea aparatelor, igienizarea trimestrială și transportul bidoanelor cu apă plată la destinația finală, la prețul ofertat fără costuri suplimentare.

**11. *Obligaţiile principale ale achizitorului.***

11.1 - Achizitorul se obligă să transmită comenzi ferme către prestator si să recepţioneze, potrivit clauzei 12, serviciile prestate în termenul convenit.

11.2 – Achizitorul se obligă să platească preţul către prestator în termenul convenit de la emiterea facturii de către acesta: **maxim 30 de zile de la depunerea facturii**.

11.3–Achizitorul are obligația de a întrebuința toate bunurile lăsate în folosința sa ca un bun proprietar, conform destinației acestora. Dacă bunurile sunt deteriorate din culpa sa exclusivă, acesta va suporta integral costurile reparațiilor.

11.4 Achizitorul nu va cesiona drepturile și obligațiile rezultând din prezentul contact.

**12. *Sancţiuni pentru indeplinirea culpabilă a obligaţiilor***

12.1-În cazul în care, din vina sa exclusivă, prestatorul nu reuşeşte să-şi execute obligaţiile asumate prin contract, atunci achizitorul are dreptul de a deduce din preţul contractului, ca penalitaţi, o sumă echivalentă cu o cotă procentuală pentru fiecare zi de întârziere 0,036 % din preţul contractului.

12.2 **-** În cazul în care achizitorul nu onorează facturile in perioada convenita, atunci acesta are obligaţia de a plăti, ca penalităţi, o sumă echivalentă cu o cotă procentuală de 0,036% din plata neefectuată.

12.3 -Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul de drept reziliat şi de a pretinde plata de daune-interese.

12.4 - Achizitorul îşi rezervă dreptul de a renunţa oricând la contract, printr-o notificare scrisă adresată furnizorului, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru furnizor. În acest caz, furnizorul are dreptul de a pretinde numai plata corespunzatoare pentru partea din contract îndeplinită până la data denunţării unilaterale a contractului.

***13. Recepţie şi verificări***

13.1 - Achizitorul va semna factura la primirea produselor, sau , după caz, avizul de însoțire doar după verificarea conformitații produselor livrate.

13.2 - Verificările vor fi efectuate în conformitate cu prevederile din prezentul contract, cantitativ și calitativ. Achizitorul are obligaţia de a notifica, în scris, prestatorului, identitatea reprezentanţilor săi împuterniciţi pentru acest scop.

***14. Ajustarea preţului contractului***

14.1 - Pentru serviciile prestate, plaţile datorate de achizitor prestatorului sunt tarifele declarate în oferta financiară, anexă la contract.

14.2 - Preţul contractului: ***pretul contractului este ferm , nu se actualizează.***

***15. Amendamente***

15.1 -Parţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.

***16. Cesiunea***

16.1 - Prestatorul are obligaţia de a nu transfera total sau parţial obligaţiile sale asumate prin contract, fără să obţină, în prealabil, acordul scris al achizitorului.

16.2 - Cesiunea nu va exonera prestatorul de nici o responsabilitate privind garanţia sau orice alte obligaţii asumate prin contract.

***17. Forţa majoră***

17.1 - Forţa majoră este constatată de o autoritate competentă.

17.2 - Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

17.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

17.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

17.5- Dacă forţa majoră acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilalt**e** parţi încetarea de plin drept a prezentului contract, fără ca vreuna din parţi să poată pretindă celeilalte daune-interese.

***18. Soluţionarea litigiilor***

18.1 - Achizitorul şi prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legatură cu îndeplinirea contractului.

18.2 - Dacă, după 15 de zile de la începerea acestor tratative neoficiale, achizitorul şi prestatorul nu reuşesc să rezolve **în mod amiabil** o divergenţă contractuală, fiecare poate solicita ca disputa să se soluţioneze, fie **prin arbitraj la Camera de Comerţ şi Industrie Harghita**, fie **de către instanţele judecatoreşti de pe raza teritoriala a autoritatii contractante**

***19. Limba care guvernează contractul***

19.1 - Limba care guvernează contractul este limba română.

***20. Comunicări***

20.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

20.2 - Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

***21. Legea aplicabilă contractului***

21.1 - Contractul va fi interpretat conform legilor din România.

Parţile au înteles să încheie azi ......................... prezentul contract în două exemplare, câte unul pentru fiecare parte.

Achizitor Prestator

**SPITALUL DE PSIHIATRIE TULGHES** **SC SRL**

MANAGER ADMINISTRATOR

DIRECTOR FIN-CONTABIL

BIROU ADMINISTRATIV

Viza juridic.